b'\n_START_ARTICLE_\nVakar\xc5\xb3 balt\xc5\xb3 pilkapi\xc5\xb3 kult\xc5\xabra\n_START_SECTION_\nKult\xc5\xabros ypatyb\xc4\x97s\n_START_PARAGRAPH_\nAnkstyvuosiuose pilkapiuose aptinkami griautiniai palaidojimai, priskiriami 1500-1300 m. pr. m. e. laikotarpiui. V\xc4\x97lyvajame laikotarpyje mirusiuosius kremuodavo ir pelenus supildavo \xc4\xaf keramines urnas (molinius puodus), pilkapiuose \xc4\xafrengiant sud\xc4\x97tingas akmen\xc5\xb3 konstrukcijas. \xc5\xa0i tradicija i\xc5\xa1liko iki ankstyvojo gele\xc5\xbeies am\xc5\xbeiaus (VI-I a. pr. m. e.). Geneti\xc5\xa1kai susijusi su v\xc4\x97lyvojo neolito-eneolito laikotarpio Pamari\xc5\xb3 (lenk. Rzucewo) kult\xc5\xabra, gyvavusia Gdansko \xc4\xaflankos ir Aistmari\xc5\xb3 pakrant\xc4\x97se.\n_START_SECTION_\nLietuvoje\n_START_PARAGRAPH_\nVakar\xc5\xb3 balt\xc5\xb3 pilkapi\xc5\xb3 kult\xc5\xabros Lietuvos teritorijoje pavyzd\xc5\xbeiai: \xc5\xa0ern\xc5\xb3 (Klaip\xc4\x97dos raj.), \xc4\x96gli\xc5\xa1ki\xc5\xb3, Kurmai\xc4\x8di\xc5\xb3 (Kretingos raj.) pilkapynai. \xc4\x8cia b\xc5\xabdingi pilkapiai su koncentriniais akmen\xc5\xb3 vainikais, akmen\xc5\xb3 rentiniais ir sudegint\xc5\xb3 mirusi\xc5\xb3j\xc5\xb3 kapais. Kurmai\xc4\x8di\xc5\xb3, \xc4\x96gli\xc5\xa1ki\xc5\xb3 pilkapiuose palaidota po kelet\xc4\x85 ar keliolika mirusi\xc5\xb3j\xc5\xb3 \xc4\xafvairiai \xc4\xafrengtuose kapuose. Sudeginti kaulai supilti \xc4\xaf duobut\xc4\x99, apd\xc4\x97ti plok\xc5\xa1\xc4\x8diais akmenimis ar supilti \xc4\xaf urn\xc4\x85. III\xe2\x80\x93II a. pr. m. e. \xc4\x8dia plito paprotys laidoti nedegintus mirusiuosius tuose pa\xc4\x8diuose pilkapiuose. \xc4\xae j\xc5\xb3 kapus buvo dedama \xc5\xbealvarini\xc5\xb3 papuo\xc5\xa1al\xc5\xb3.'